
Roman sa-a 
sé Carrié Paultre ki ékri li. 





KOZE SOU LIV LA 


Tonton Libin sé yon ti liv byin intérésan. Sé yon bèl ti istoua Car- 
rié Paultre rakonté nou nan ti liv sa-a. Sé istoua lavi yon nèg dayiti 
dépi li tou piti jouk h mouri. Mézanmi, «lavi maléré sé mistè» vré oui! 
Na ouè kijan lavi yon maléré abitan ka chajé ak problèm. Sé vré gin 
dé foua li konn gin you ti kè kontan, min pi fò lavi a sé tèt chajé, sé 
kè séré l-ap viv. Sé soti nan yon traka tonbé nan yon lòt. Sé pa ti 
kras problèm maléré Libin an jouinn nan lavi-a. Li pasé kont tray li. 
Min sé yon nèg ki gin kè. Minm iè sitirasyon an pi mangonnin, li 
minm ak madanm li Sélianiz, yo maré rin yo pou yo kontinyé ap lité 
ak lavi-a. 


Lè nap li istoua lavi nèg yo rélé Libin an nou gin pou nou mande 
tèt nou dé toua foua si sé pa yon nèg nou konnin. Nou kouè sé yon 
moun nou rankontré kèk koté déja tank istoua lavi nonm lan sanblé 
ak pa anpil lòt Ayisyin k-ap débat, k-ap trimin, k-ap ralé rèd pou yo 
sòti nan mizè-a, k-ap fè jèfò pou fanmi yo ka pi byin pasé jan yo 
minm yo té blijé vi la. 


Yon lòt bagay ki fè ti liv la intérésan ankò sé jan Karyé Polt ekri-l 
lan. Li ékri li yon jan tou sinp ki fè nou kouè sé tandé nap tandé yon 
lodians, sé kouté nap kouté yon granmoun k-ap tiré yon kont, sé 
konm ki diré nou chita arébò tab la, anba tonnèl la, nan véyé défin 
an, nap kouté Bòs Dò k-ap éspliké nou tout viré tounin lavi maléré-a. 
Sé kòm si nou chita anba pié mapou a nap gadé abitan yo ap boulé ak 
lavi-a. Sé konsa tou li vi-n fè nou sonjé anpil bagay ki pasé nan péyi-a 
dépi lè blan pran péyi-a, ak tout lòt malè ki tonbé sou li jouk kounyé- 
a. 


Tout bagay sa yo sé sa-k fè nou kontan li Tonton Libin anpil. Lè 
ou konmansé li-l nan pouin mouayin rété tout tan ou pa fini-l. 


Sé yon gro jèfò Carrié Paultre fè lè li ékri liv sa-a é li mérité anpil 
na anpil ankourajman. Sé yon bon égzanp li bay lòt moun 
k-ap ékri yo lè li chouazi pou-l ékri istoua yon nèg péyi-a ak tout cha- 
plè pròblèm pèp ayisyin an pou nou ouè kisa nou ta ka fè pou nou ri- 
vé chanjé sitirasyon an. Nou bézouin anpil moun ki pou kontinyé é- 

«Lè ou ouè zo sou gran chémin, konnin li té gin viann anro-l.» 


Jou asouè sa-a, lapli té fèk fi-n tonbé. Té fè noua déyò-a. Chak 
kout zéklè ki té fèt té kléré gran chémin an tou blanch. Min malgré 
sa, té gin anpil moun nan lari-a yo té profité anbéli lapli-a té bay la, 
pou yo té fè you rivé nan véyé-a. 






Qui sé vré, té gin you véyé ki tap fèt nan katié-a. Sé véyé Tonton 
Libin. Tout moun nan kanton an té konn Tonton Libin. Sé you vié : 


ti granmoun tou mizérab, ki té konn chita anba mapou-a. Sé la li té 
monté pòs li chak matin. Dépi solèy ap balizé dèyè mòn lan, Tonton 
Libin pran ralfò-l ak pakèt pit li épi kalbas dlo-l li vi-n chita nan 
mouda mapou ki bay, sou gran chémin an. Rivé la, li pasé tout lasint 
jounin an ap trésé tètié pou vann ak moun kap pasé sou chémin an, 
Sé you tonton ki té gin konsians, li té bay bon travay solid. Dépi 
vann ou you  tètié pou you zannimo, sé mouri kité. Sé sa-k fè pa 
gin moun ki pat konn Tonton Libin. 


Té gin you lòt tonton yo té rélé Bòs Dò ki té konn vi-n chita anba 
mapou-a tou. Min liminm, sé kann kalé li té konn vann. Li té toujou 
vini ak gro pakèt kann zannanna pou-l kalé épi vann ak médam épi ti- 
moun kap pasé sou chémin an. Sé pa ti byin dé tonton sa yo té byin. 
Sé rézon sa-a ki fè, malgré tout frédu-a, Bòs Dò té dégajé-l vi-n nan vé- 
yé-a. Lè-l rivé, anba tonnèl la, té déja gin kèk jinn ti mésié chita aré- 
bò you tab ap joué domino. Nan mitan tab la, té gin you vié ti lanp 
tèt gridap ap plédé bay lafimin. Min gin lè lapli-a té vi-n ak van, li té 


voyé anpil dlo anba tonnèl la, paské tout bagay té mouyé nèt, ni tab 


la, ni ban yo. Sé rézon sa-a pétèt ki fè ti mésié yo pat cho minm nan 
jouèt domino-a. Sé konsa, kou Bòs Dò parèt, yo tout viré do kité 
jouèt la épi yo fann nan siyay li. Sa-k té pi cho nan kò tonton an di 
konsa: 


-Bòs Dò O!... Koté ou baré ak gro tchoué lanp sa-a? ... Gin lè ou 
frèt asouè-a? ... 


Yo pa minm bay tonton an tan pou-l rékonèt li, pasé you lòt di 
konsa: 


-Pa pito ou vi-n krazé kèk lodians ak nou, pa ko gin moun konpran: 
n angnin nan véyé sa-a. Gin you touazièm ki té chita jouk byin louin, 
li lévé kanpé épi-l di byin fò: 


-Apa nan véyé koukou nou yé, ou tou konnin sé sa choual fè-a pou 
nou manjé 


La minm tout ti mésié yo pété ri ansanm, tankou si yo ta vlé pasè 

véyé-a nan bétiz. Lè Bòs Dò tandé kozé-a, sa fè-l lapinn anpil. Li vi- 
n gin you kè séré ki pran-l, pou-l ouè jan yap pasé véyé Tonton Libin 
anba bétiz. Lè sa-a, li pran you min-l mété bò machoua-l épi-l di: 


-Jinn gason alèkilé pa konn bay bouch yo manjé non!... Yo palé 
kozé yo pa konnin. Sé timoun ayè matin nou yé, nou pa ka konn ki 
moun Tonton Libin té yé. 


Minm lè-a gin youn ladan yo ki di konsa: 


-Sa ouap di la-a Bòs Dò!... Piga ou vi-n palé kozé jinn gason minm. 
Sa sé vié kozé. Dépi papa Dòk, tout moun gin libèté, ou gin doua pa- 
lé lib. Si you véyé pa bon, ou di-l pa bon. 


Dépi anvan lapli-a, té gin you ti granmoun ki té vi-n bay konkou 
nan véyé-a. Tèt li té maré byin séré ak you mouchoua foula rouj. Li 
té gin you karako zéfi anro-l. Nan kouti arébò karako-a, té gin you 
gro pòch, sé la granmoun lan té mété tout ti bagay li té bézouin sou 
lamin tankou kachimbo, tabak mannòk, alimèt. Dépi granmoun lan 
té tandé jinn gason yo konmansé tizonnin Bòs Dò, li té vi-n akoupi 
nan pié you poto tonnèl, li té limin kachimbo-l épi-l tap fè dé ralé 
konbat ak frédu-a. 


Lè-l tandé ti mésié yo di: 


-Si you véyé pa bon, sé pou ou di-l pa bon. Lè sa-a granmoun lan 
lévé kanpé, lirétirépip la nan bouch li épi-l di konsa: 


-Bòs Dò O!... Ou kité bann ti baboujèt sa yo ap pasé ou nan bétiz, 
manyè di yo non ki moun Tonton Libin té yé. 

Adié-O!... Provèb la gin rézon di: «Mapou tonbé kabrit manjé fèy ] 
lili. 


Lè Tonton Libin té kaporal Libin Libnè; ou kouè ti zagribay tan 
kou nou ta kapab ap pasé-l nan bétiz? ... 


Sé moun ki té gran nèg dépi sou papa manman-l oui. Sé sikonstan 
lavi ki fè-l vi-n nan sitirasion nou té ouè-l la. Min té gin you lè, nèg 
a pat kanmarad nou youn ki chita anba tonnèl la. 

Lè ti mésié yo tandé sa, yo tout nétouayé gòj yo ansanm épi YO 
proché pi pré Bòs Dò. Sa-k té pi cho-a di konsa: ; 

-Bon Bòs Dò. Pou jan ou di granmoun lan té anfòm lan!... Kou- 
man fè sé anba mapou-a li té vi-n chita ap fè trimay li? ... 


Lè sa-a Bòs Dò ranjé kò-l koté-l té chita-a, li pasé you min-l nan 
bab li épi-l konmansé rakonté istoua Tonton Libin. Li di konsa: 


-Libin nou tout té konnin an, sé pa van pousé dlo minnin non, sé 
moun natif natal sou bitasion Robion oui. Koté nou ouè yo vi-n bati 
gro lékòl la, sé la oui lakou gran papa-l té yé. Sé té you gro abitan ki 
té konn fè anpil danré nan jadin-l. Lè ou tandé rékòt mayi, tout dé- 
van pòt la té chajé ak liann mayi. Nèg sa-a té gin you sèl pitit fi, yo 
té rélé Anémiz, sé liminm ki té manman Libin. Sé you nègè ki té bro- 
dé anpil. Li té konn palé fransé. Sé Sinmak li té lékòl. Konsa lè-l ré- 
tounin vi-n andéyò-a tout gason té pè palé avè-l. Sé sa-k fè madmoua- 
Zèl la rété la ap gaspiyé. 


Kako vi-n anvayi Latibonit pou alé mété Tonton Nò prézidan. Lè 
Sa-a jénéral Tirésias tap chaché fèmin yo nan Sinmak . Sé konsa you 
pati nan lamé Pòtoprins la té vi-n kantonnin Robion. Sé you jinn kò- 
mandan yo té rélé Kanmnè ki té fè chèf lamé sa-a. 


Dépi Kanmnè débaké nan Robion, li pa ouè, li pa tandé pasé-l fann 
nan siyay Anémiz. Chak aprémidi, nèg la mété tout zépolèt li ansanm 
ak tout népé-l. Li kléré soulié-l byin kléré épi-l vi-n chita ap pale fran- 
sé anba galéri komè-a. 


Ralé minnin kasé, Anémiz pran you gròs pou Komandan an. Tan 
pou fanmi kòmè-a rékonèt sa, lamé-a té déja déplasé ak tout koman- 
dan-l. Sé konsa Libin pa janm rékonèt papa-l. 


Lè pitit la té fèk fèt, sé pa ti kras malad li té malad. Té gin you lè 
minm Anémiz té kouè-l tap pèdi-l. Min ak Bon Dié li bat jouk tan-l 
vi-n chapé-l. Lè malè-a té fèk rivé, tout fanmi Anémiz yo té mové 
sou li. Min apré pitit la té fi-n fèt, yo tout té byin kontan. Kanta 
pou papa-l minm, li pat ouè li pat tandé pasé sé Libin. Nou konnin li 
té toujou anvi gin you pitit gason. Sé pou rézon sa-a li té rinmin pitit 
la anpil. Li té toujou ap di sé pitit sa-a ki tèt sèkèy li. 


Nou konnin andéyò yo pa voyé timoun lékòl bonè. Sé sa-k fè Li- 

bin té déja you gro jinn ti gason ki tap kouri nan tout rajé-a, lè yo fè i 
lidé mété-l lékòl. Min nan tan sa-a, pat gin lékòl nan Robion non. Sé i 
jouk Sinmak yo té fè lidé pou mété-l minm koté manman-l té yé-a. 
Sé poutèt sa tou yo pat trò présé. Paské dépi timoun andéyò vi-n la) j 
vil sé liminm ki pou réskonsab tèt li. | 


Tout bagay té fi-n paré nèt pou Libin té désann Sinmak nan i 
Janvié-a. “You séminn apré yo fi-n fété Léroua, jou dimanch lavèy 
pou Anémiz désann lavil la, konsa révolision Fimir pété nan Gonayiv. ` 
Lè sa-a Latibonit tèt anba. Anpil moun Sinmak mouté vi-n kaché 
nan Robion. | 


MOua — 


Sé konsa plan pou voyé Libin lavil la gaté. 


Lè Anémiz ouè sé tout bon pitit la ap rété sòt nan rajé-a, li dégajé- l 
l you lòt jan. 


Sou you lòt bitasion yo rélé Gouyavié, té gin you bòs kòdonié ki té 1 
konn bay timoun léson. Min pou soti Robion alé Gouyavié sé bagay 
ki pran prèské dé zè. Min sa ou vlé malérèz la fè li pa kapab kité pi- 
tit la rété konsa. Lè sa-a, chak matin yo voyé you moun sou bourik 
minnin Libin lékòl jouk Gouyavié. Moun lan té oblijé tann pitit la fi- 
n pran léson an pou-l minnin-l rétounin nan aprémidi. 


Sé vré Anémiz té doué kapab bay pitit la ti léson. Min ou konnin, 
pou dat li té soti nan sètifika, li té vi-n you ti jan rouyé. 


GAN 

Mézanmi, gin moun ki pa gin chans nan lavi-a. Nou kapab loté A- 
némiz ak kalité moun konsa. Dépi zafè-l té fi-n pasé mal, sé papa-l ki 
té tout pou li. Min sé tonton an tou ki sèvi papa pou Libin pitit Ané- 
miz la. ST 


Min kon paròl la di, ou pa maré pié lanmò. Tonton an lévé you 
jou matin, li pati alé ouè you jadin-l té gin nan bas rak la. Rivé-l rivé, 
li gin you toudisman ki pran-l ak you vant fèmmal. Lè moun ki té vi- 
n ba-lkonkou yo, ouè jan-l pa byin, yo bouyi you té ba-l bouè. Lè-l 
fèk bouè té-a, li fè you ti kabicha. Min apré you ti kadè, kolik la visn 
Pi rèd. Lè sa-a, moun yo nan katié-a sanblé, yo fè you branka, yocmé- 

té tonton an anro-l, épi yo tou minnin-l vi-n bay Anémiz. Rivé la pi. 
tit fi-a fè sa-l té kapab pou bay papa-a lavi. Tou sa-l fè, kolik la pa 
janm pasé. Yo voyé rélé manbo vi-n ouè sa-l gingnin. Lè fanm lan vi. 
ni, li fè basinin anba ti vant li ak inpé luil maskriti. Ouap bétizé, kolik 
la pi rèd. Sé konsa maléré-a fè lannuit la ap soufri. Kou douvan jou 


ap parèt li alé boua chat. 


Kozé sa-a té fè you bann palé anpil. Gin moun ki di sé pran yo 
pran granmoun lan. Gin lòt minm ki fè konnin sé fanmi ki ba-l poua- 
zon pou tè. Min nan tout palé anpil sa-a, sé Anémiz ak Libin ki té 
nan bouyay. 


Oui sé vré, Anémiz té nan ka. Ou konnin ak kozé li té alé étidié 
Sinmak la, papa-l pat janm kité-l fè gro travay. Konsa sé you nègè ki 
“té maré anpil. Sé tankou si dé (2) pié-l yo té nan you sèl soulié. Li té 
toujou ouè papa-a ap antré danré soti nan jadin, min-l pat janm kon- 
nin ki koté jadin yo té yé. Sé konsa, kou dènié priè tonton an fi-n 
fèt, fanmi Anémiz yo fè-l prosè, yo pran tout tè yo nan min-l. 


Libin minm kontinué ap grandi nan rajé-a. Li té fè anpil progrè 
nan léson yo. Kòm li té fi-n gran timoun, sé pou kont li, li té konn 
alé pran léson. 


Lè Anémiz ékzaminin sitirasicn an byin, li vi-n konprann si Libin 
pa chaché aprann you métié, sa pap bon pou li. Sé vré oui, dépi you 
moun pa gin tè pou travay andéyò, vi-n ouè ou pa gin métié, sé vaga- 
bon oui ouap tounin. Sé konsa Anémiz ranjé kò-l you jan, li tou mé 
té Libin nan aprann tayè. Konsa li di lè jinnonm lan a fi-n paré, la dé- 
gajé-l achté you machi-n pou li. 


Nan tan sa-a, péyi-a té nan you pakèt boulvès. Sé tanzantan kako 
té pran lézam pou ranvèsé gouvènman. Moun yo andéyò-a pat minm 
gin tan pou yo aprann non prézidan yo. Kou ouap éséyé konpran" 
jan pou ou di non you prézidan, konsa ou tandé sé you lòt moun ki 
nan plas la. 

Sé konsa, you jou, moun ki té désann fè maché Sinmak, rétouni? 
ak you gro nouvèl. Paròl la té si tèlman gro, sé anba chal yo té pal ! 
O-oui, yo di konsa blan pran péyi-a. Gin anpil moun ki té pé fen 

kozé-a. Min kòm tout bagay té vi-n rantré nan lòd, tout moun té 
kontinué ap viv jan yo té kapab. 


Sé konsa Anémiz té vi-n louvri you kòmès viann kochon pou-l té 
kapab kinbé ak pitit la. Libin minm pou kont pa-] té kontinué ap a- 
prann métié tayè-a. 


Pandan tout bagay tap maché, konsa you jou gin you nouvèl ki vi- 
n parèt. Yo di blan yo nonmin you nouvo prézidan ki pa la pou lon- 
tan. Sé liminm prézidan sa-a ki pral fè éléksion pou nonmin you bon 
prézidan. Lè sa-a, yo fè konnin blan yo tap chaché jinn gason solid 
pou òganizé lamé péyi-a. 


Sé konsa you jou matin, padan Libin nan atélié-a, li tandé gro bòs 
la ap palé ak you lòt zanmi. Lè sa-a li tandé bòs la di konsa: Sé do- 
maj m-fi-n granmoun, si-m té jinn tankou ti mésié sa yo, m-ta rantré 
nan lamé-a. Lè-m ta fi-n maré you krazé, sé lè sa-a m-ta kité pou-m 
vi-n monté you kòmès. 


Dépi jou sa-a, Libin gin you sèl lidé nan tèt li, rantré nan lamé pou- 
l maré you sitirasion. Min-l té pè di manman-l kozé-a. 


AA 


CHAPIT IV 


Anémiz sé pat you moun ki té alé lavil trò souvan. Nou konn kò- 
mès viann kochon pa gin angnin pou-l ouè ak magazin lavil. Sé sèl- 
man lè fèt ap rivé, ki té fè-l bézouin lavil. 


Anémiz té gin you koté li té konn achté krédi. Sé dépi sou tan pa- 
pa-l, moun sa yo té fè pratik avè-l. Kòm mèt magazin an té konnin-l 
dépi-l té ti kat-kat, li pat janm réfizé-l angnin. Min fò ou di tou, li té 
toujou réspékté tèt li. Li pa janm kité toua (3) moua pasé san yo pa 
ouè jé-l. Lè konsa, li désann, li péyé sa-l té doué épi-l fè you lòt ti 
krédi. Epi tou, li pa ta kapab bliyé dat règléman magazin an. Paské 
sé dat Libin té pi rinmin: Sé lè sa-a, manman té profité minnin-l fè 

you ti tou lavil la. Lè konsa, yo désann dépi nan vandrédi soua an- 
sanm ak lòt abitan kap vi-n vann danré. Yo dòmi épi nan samdi ki. 
tin yo alé byin bonè fè provizion nan magazin. Konsa, dépi macné 
gayé, yo tou dérapé rétounin lakay yo. 


Jou vandrédi sa-a, yo té kité Robion pi bonè pasé tout lè, paské yo 
té pè pou lapli pat pran yo nan rout. Sa fè tou, yo té rivé byin bonè 
lavil la. 


Vi ` n a a D in 

Sé pat apié non yo té fè rout la. Anémiz té gin you gro PYEL 

choual ki té konn sèvi-l pou-l alé fè maché sou lòt abitasion Yale a 
Sou choual sa-a yo té konn alé lavil. Lontan lè Libin té timoun, Y 


m Vè . e “ L " ti ason 
konn monté ansanm sou choual la. Min dépi Libin té fi-n jinn gasof!: 
sé liminm ki té konn monté sou bèt sa. 


Lè sa-a Anémiz minm té konn maché dèyè. 


s ' A A l u sézi 
Lè yo rivé nan lari kay koté yo té konn fè ladésant la, yo bè tap 
ouè you bann moun gonflé sou dé (2) bò lari-a ap gadé jandam 

fè ékzèsis nan lari-a. Té gin you gro blan nan mitan lari-a. Li tap ma- 
ché pa bak épi tout tan lap maché, lap plédé konté an anglè: -ouann 
tou, tri, fòr!.... Ouann, tou tri, fòr! Jandam yo minm té gin fizi sou 
zépòl yo. Chapo nan tèt yo minm té gin minm fòm ak you bouda po 
kokoyé. Janm yo minm té vlopé ak you bagay tankou si ou ta di mo- 
so tach palmis. Figi yo minm byin sérié ap soué tankou pitit Bouki 
anba solèy midi-a. 


Kou Libin ouè jandam yo nan lari-a, laminm li sonjé paròl bòs la tap 
palé nan atélié-a. Oui, li sonjé lè bòs la tap di, si-l té jinn gason, sé 
nan jandam li ta rinmin rantré. Lè sa-a, Libin sitèlman pèdi nan ékzè- 
Sis jandam yo, sé Anémiz ki oblijé pran kòd zannimo-a, pou jinnonm 
lan pa alé monté sou moun yo ki té sanblé bò lari-a. 


Rivé Anémiz rivé, li pasé nan pòtay la, li rantré nan lakou-a. Li dé- 
sélé bèt la épi-l pran zèb li té poté pou li, li alé maré bèt la anba pié si- 
rouèl la. Apré sa, li mété zèb la dévan-l pou-l manjé. Lè fini, li pran 
provizion li té poté pou moun yo, li mété yo anba tonnèl ki dévan 
kuizi-n lan. Sé pat you gro provizion non, sé té dé (2) bèl jouroumou 
ak toua (3) lo militon. Min tout travay sa-a, Libin pa janm parèt tèt 
li, sé Anémiz ki fè tout bagay pou kont li. Nèg la minm rété kanpé 
dévan galéri-a ap gadé blan an fè jandam yo fè ékzèsis anba solèy la. 


Nan asouè, Anémiz té kuit you gro bonm bouyon. Li té mété tout 
bon bagay ladan-l. fé gin fèy boujon militon, malanga, bannann, 
viann kochon salé doubouèy. Anémiz drésé you bòl bouyon nan 
you koui épi yo tou lé dé chita anro makout choual la, yap manjé. 
Pandan yo rété konsa, Anémiz di Libin: 


-Libin O!... ala gadé ou gadé jandam yo, gin lè ou pa pè yo? ... Sé 
moun ki frajil oui jandam. Mouin m-pa janm fié moun sa yo!... 


Lè Libin tandé sa, li réponn: 


-M-pa ouè pouki sa pou-m ta pè yo, apa moun yo yé. Epi tou, ou 
pa janm konnin si you jou sé pa jandam map yé. 

Sé pa ti sézi Anémiz sézi lè-l tandé Libin di kalité gro kozé sa-a. 
Laminm li pozé koui bouyon an atè épi-l di: 

-Gadé Libin, pinga ou vi-n chajé tèt ou ak kalité gro lidé konsa non 
Malérèz tankou-m, koté ou ta vlé-m pasé pou-m mété ou nan jandam, 


Bon, Libin pa di angnin, pasé kozé-rété la. Min maléré-a pasé nuit 
la san-l pa fèmin jé-l. Sèlman, vè toua (3) zè, li fè you ti kabicha épi 
laminm li fè you rèv. Li révé-l abiyé an jandam épi blan an ap fè ékzè- 
sis. Min figi blan an pat maré minm. 


Jou samdi sa-a, pat gin anpil moun nan boutik koté Anémiz té 
konn achté-a. Sé sa-k fè mèt boutik la té kontan ouè yo. Sa-k té fè-l 
pi kontan, sé paské Anémiz té poté tout kòb li, li di Anémiz konsa: 

-Mrinmin sèvi ak moun sérié tankou ou. Sé pou rézon sa-a m-pa 
gin doua réfizé vann ou angnin nan boutik la. Bon!... apa-m ouè ti 
nonm ou an fi-n gro nèg nèt!... Sa ou gin lidé fè ak li nan rajé-a? ... 


Lè sa-a, figi Anémiz vi-n longè you manchèt kouli-n épi-l réponn: 


-Adié msié!... pitit la fi-n gaté nan minm oui... m-té mété-l nan ta- 
yè, min jodi-a m-tandé sé jandam li vlé fè!... 


Lè sa-a, mèt boutik la froté dé (2) min-l yo ansanm épi-l di: 


-Min sa sé pa you mové lidé!... Kalité jinn gason sa-a, li ta fè you 
jandam. Ou konnin? Sé nan min blan amérikin bagay la yé, yo pé- 
yé byin. Si-l rantré, sa ta pèmèt li maré you ké kòb. Konsali ta 


kapab réprann pozision gran papa-l. 


Lè Anémiz pran son kozé-a byin, li mété you min nan machouè-l 


-Bon, malérèz tankou-m, koté-m ta ka prétann mété pitit nan la- 
mé? ... 


Mèt boutik la pa minm ba-l tan fi-n fèmin bouch li, pasé-l di konsa: 


-Sa ouap di la-a!... Dépi ou ta vlé fè-l antré, sé bagay map fè top 
top. Chèf la sé zanmi-m, sé chak soua nou ansanm. 

Lè Anémiz tandé kozé sa-a, li pé koup. Li gin you sèl kè séré ki 
pran-l, Laminm li viré paròl la: Li pran lonn ki té pozé sou kontoua- 
a, li konmansé piké kèk toual li ta rinmin épi-l di konsa: 

-Jodi-a m-pa achté anpil non. M-gin kèk moun ki manké-m paròl 
nan règléman m-soti fè-a. 


Pandan manman an ap okipé achté nan min mèt boutik la, — Libin 
minm té ozanj. Pou kalité bèl paròl li té soti tandé-la-a, li té déja ap 
kalkié ki lè pou-l antré nan gad la. 


GAD 


CHAPIT V 

Jou samdi aprémidi sa-a, Libin té fèk lévé pòs dévan bayè prizon 
an. Rivé-l té rivé nan kazèn lan, li té al nan sal gad la fè rapò-l épi 

pou-l té dépozé fizi-a. Pandan-l kanpé dévan kaporal dégad la, kon. 
sa-l ouè youn nan jinn rékri ki té rantré ansanm avè-l yo, parèt nan 


pòt la épi-l di: 
-Sòlda Libéris Libin!...... Prémié sèjan an ap mandé pou ou. 


Minm lè-a, Libin présé fi-n fè rapò-a épi-l kouri alé jouinn sèjan 
fourié-a. Kou-l rivé li mété-l o-gadavou épi-l fè salu militè. Lè sa-a, 
sèjan an té chita dèyè you machi-n a-ékri, li tap tapé lèt. Lè-l ouè Li- 
bin, li pran you lèt ki té nan tiroua biro-a, li lonjé-l épi-l di: 


-Sé ou minm yo rélé Libéris Libin? ... Min you mésaj Kòmandan 
an kité pou ou!... Ou mèt tou paré zafè ou. Lannuit la gin you mi- 
sionè kap pasé alé O-Kap, oua vouayajé avè-l!... Ronpé!... 


La minm, Libin pran lèt la nan min sèjan an, li fè voltéfas épi-l alé 
tou douat nan dòtoua-a. Rivé la, li chita sou rébò kabann lan, li lou- 
vri anvlòp la pou-l té ka konprannn sa prémié sèjan an té vlé di, lè-l 
té di: 


-Oua vouayajé avè-l pou alé O-Kap!... 


Oui, kou-l li lèt la, li konprann tout bagay. Yo té transféré-l soti 
nan disnévièm konpagni Sinmak, yo té voyé-l jouk nan Nò, you koté 
ki rélé O-Trou. Konsa, li pat ko minm fi-n gin sis moua dépi-l té nan 
gad la, li oblijé ap kité vié manman-l pou-l alé jouk nan péyi pèdu sa- 
a. Sé pa ti séré kè-l té séré. Sé sa-k fè li rété you bon ti moman chita 
ak lèt la kinbé nan min-l. Sé you lòt zanmi ki té kouché sou you ka- 
bann tou pré-a ki di-l konsa: 


-Bò isit pitit mouin, sansib pa joué'non!... Sé séré dan ou pou an: 
tré nan michan!... 


Minm lè-a, Libin lévé, alé lakay moun yo koté manman-l té konn 
fè ladésant la, li kité nouvèl pou yo voyé Robion. Apré sa li pasé ouè 
kèk zanmi koté-l té konn joué kat épi-l rétounin vi-n paré zafè-l pou-l 
tann okazion ki té gin pou pasé-a. 


Li pa kapab di konbé tan-l té fè sou rout. Pasé dépi-l monté chita 
nan kamion an, dòmi pran-l. Sé jouk lè jou ap kasé, li tou sézi oué sé 

i dévan you pòs chofè-a ap palé ak you fraksionnè. Lè sa-a, li tandé sé 
- Bayè boutèy li yé. Li pasé jounin an nan kazèn O-Kap épi nan minm 
` dimanch aprémidi-a li dérapé pou O-Trou. 


O-Trou sa ou tandé-a, sé you bon ti koté oui: Jou ou tandé gin ma- 
ché, sé pa ti kras abitan ki désann vi-n nan bouk la. Lè sa-a, dépi la- 
vèy, gin dans sou tout arébò maché-a. 


Nan do kazèn lan, gin you bèl lariviè ki pasé la. Sé nan lariviè sa-a, 
tout moun nan bouk la té sèvi. Yo lavé, yo bingnin, yo pran dlo pou 
lakay. 


Libin sé pat you moun ki té janm okipé kozé Légliz, ni Lévanjil. 
Sé Anémiz manman-l ki ta pou montré-l chémin sa-a. Min Anémiz 
pou tèt pa-l pat janm okipé bagay konsa. Sé vré chak ané li té fè né- 
touayé tonm défin yo. Epi tou, li té toujou fè you manjé loua vè 6 
Janvié. Min apré sa, kòm Libin pat janm malad, li pat janm mété pa- 
sé you ti chémizèt toua paman anro-l. Konsa, lè Libin té vi-n lagé nan 
lavi-a, li pat jinnin-l pou angnin. Li té bat kòk rèd, li té pran ti gròg li 
alé pou vini. Kanta pou fanm minm, sé san gad dèyè li té krazé yo. 


Dépi-l té débaké O-Trou, li té fè zanmi ak you jinn rékri ki té gin 
minm laj avè-l. Mésié sa yo té pézé kafé yo nan minm balans. 


Sé konsa, you jou samdi aprémidi, li té désann ak zanmi-l lan sou 
bò lariviè-a. Jou sa-a kè yo té kontan, yo té vi-n bingnin pou yo té 
kapab alé nan you dans ki tap fèt byin louin lakay you chèf séksion. 
Pandan yo té chita bò dlo-a ap tann san yo frèt, konsa yo ouè you 
bèl bèl ti madmouazèl vi-n ap pasé. Gin lè-l soti lavé. Paské-l — té 
gin you kivèt rad anro tèt li épi min-l yo té you ti jan blanch. Sé tan- 
kou si ou ta di yo té rété tranpé nan dlo-a dépi lontan. Li té gin you 
ròb zéfi blazé anro-l. Sou arébò kivèt la li té fouré dé (2) grinn sapat 
li yo. Konsa li tap maché pié atè sou sab la. Tout tan lap maché, lap 
chanté you kantik lévanjil. 


Lè-l rivé tou pré mésié yo, li suspann chanté épi lè lap pasé dévan 
YO, li soutni kivèt la ak min-l, li viré tèt li ti kras épi-l di: 


-Bonsoua mésié!... 

La minm, jé-l tonbé nan jé Libin épi-l bésé jé-l. 


Lè Libin ouè pitit la, li santi kè-l kasé. Dépi-l tap rankontré fanm 
sé prémié foua li té ouè kalité bèl fanm sa-a. Sé prémié foua tou li t 
santi kalité batman kè sa-a. Si you moun té pozé min anro léStoOmak 
li, ou ta tandé kè-l ap bat tankou si sé pitimi yap pilé ak dé (2) 
manch. 


Minm lè-a, li résézi tèt li épi-l di zanmi an konsa; 


-Ala you bèl ti konmè!... Koté-l pralé pou-l présé konsa? ... Pa pi- 
to nou rélé-l vi-n bingnin ak nou? 


Lè zanmi an tandé sa, li sézi épi la minm li pran min-l, li bouché 
bouch Libin pou madmouazèl la pa tandé, épi-l di: 


-Ou gin lè fou, ou pa konn ki moun sa yé? ... Sé pitit frè Nondié 
oui, sé bon moun oui. Ni papa-l, ni manman-l sé lévanjil yo yé oui. 
Ou pa tandé sé you chan Légliz lap chanté. Ou pa pou bétizé ak tout 
moun ou rankontré nan lari non. Si ou vlé, démin dimanch la m-ta 
minnin ou ouè koté pitit sa-a ap chanté nan Légliz koté-l sèvi. Min 
m-konnin ou pap kité gadiè ou pou alé légliz. 


Lè sa-a, Libin pa réponn angnin, pasé-l di zanmi an konsa: 
-Bon!... ki jan yo rélé-l? ... 

Lòt ti gad la souri épi-l réponn: 

Gin lè ou tonbé pou pitit moun yo? ... 

Sè Sélianiz madmouazèl la rélé? ... 


Epi konsa Libin ouè Sélianiz pou la prémiè foua. 


GRD, 

Sé vré Libin pat alé dèyè Sélianiz ak lidé marié nan tèt li. Lè-l té 
fèk ouè ti kòmè-a, li té konprann sé té moun konsa konsa. Min lè-l 
konmansé frékanté kay la, li tou sézi ouè sa-l té kouè-a sé pa sa. 


Sé vré, fanmi Sélianiz yo pat moun ki té minnin gro lavi. Frè Non- 
dié té gin dé (2) pitit fi ak you pitit gason. Madanm li sé pat you 
Moun ki té trò gin lasanté. Sé tout tan-l tap soufri ak doulè rimatis. 
Sé pou rézon sa-a, sé Sélianiz ki té tout nan kay la. Manjé sé liminm 
Maché sé liminm, lariviè sé liminm. Fò ditou, sé liminm ki té prémié 
Pitit, apré sa jinnonm lan té suiv li, épi lòt ti madmouazèl la té vi-n 
dèyè nèt. 

Prémié foua Libin vi-n nan kay la li té sézi ouè jan moun yo gin 
bon lévasion. Pou di lavérité, li pat gin lidé rantré lakay moun yo 
non. Sèlman min sa-k rivé. Kèk jou apré-l té fi-n sou galéri boutik 
bò maché-a. Jou sa-a madmouazèl la té byin bròdè, li té rantré lavil 
la vi-n achté toual pou moun li yo. Konsa sé you ti panié latangnin 
ak manch ki té nan min-l. Ti panié-a té bouré ak tout kalité toual. Sé 
you ti plas tou piti ki té rété jis kont pou pasé douèt soutni dé (2) 
manch yo. Apré sa té gin you lòt paké maré ak you fisèl pozé sou 
bra-l. Pandan Sélianiz fi-n achté, li fè sa pou-l désann galéri-a, konsa-l 
baré bab pou bab ak ti gad ki tap plédé gadé-l nan légliz la. Sa té fè 
touazièm foua jé-l té tonbé nan jé nèg la. Minm lè-a tou kè-l kon- 
mansé bat. Lè Libin ouè jan madmouazèl la dékontrolé, li profité fè 
you frékan avè-l. Li proché bò koté-l la épi-l di: 


-Atansion pou ou pa tonbé oui nan désann galéri-a. Pa pito-m pran 
paké-a pou ou!... 


La minm nèg la gin tan pran paké toual la sou bra pitit la san-l pa 
ba-l tan réponn. Sélianiz minm tèlman sézi, li pa di angnin. Libin 
minm tou pran paké-l nan min-l épi-l akonpagné madmouazèl la. Lè 
yo rivé dévan pòt kay la, Libin té you ti jan suspèk pou moun yo pa 
fè-l malonèt. Konsa li té fè lidé rémèt madmouazèl la paké-a épi 
bouazé. Min pandan yap maché vini, sé konsa tou frè Nondié tap so- 
ti nan jadin ak you chaj patat anro you milèt. Lèsa-a Sélianiz di Li- 
bin konsa: 


-Sé papa-m oui kap vi-n ak chaj patat la, rantré non ma fè ou fè ko- 
nésans avè-l. 


Oui, sé konsa Libin franchi pòtay lakou kay frè Nondié. Min sé 
pa tout koté ou rivé kapab fè bak. 


Dépi Libin tap frékanté moun sa yo tout bagay té chanjé nèt pou 
li. Li té suspann alé nan gadjè, jénès pat di-l angnin ankò, sé you sèl 
moun ki té konté pou li sé Sélianiz. Li pat ka viv san fi-a. 
gè-a san-l 
anm vi-n 
n li yo 


Sé konsa nèg la mété lòd nan zafè-l épi-l tou marié ak nè 
pa minm voyé di manman-l angnin. Sé jouk byin ta, lè mad 
ap poté you pitit, sé lè sa-a asé li ékri you lèt voyé bay mou 

nan Robion. Rézon ki pat fè-l trò cho di Anémiz kozé-a Sé paské-l 
konnin manman-l pa tap kontan tandé-l marié ak you lévanjil. 


Min pou Libin minm, plis li tap viv ak madanm li, sé plis li té rin- 
min-l. Lè-l té tandé lòt gad yo ap pran tèt chajé paské yap kité kay 
yo. Sé vré oui, yo toujou ap di yo sispèk madanm yo ap minnin lòt 
gason vi-n nan kay la. Li minm Libin li pat nan problèm sa yo. Li té 
gin madanm li konfians. Sévrésa té fè-l lapinn kité kay la. Lè yo té 
konn voyé-l alé fè pòs jouk Sintsuza-n, pou-l té fè dé, toua séminn 
san ouè Sélianiz sa té rèd anpil. Min malgré sa, li té kè pòpòz, li té 
konnin sé pou-l tounin vi-n jouinn tout bagay kòrèk nèt. 


Si Libin pat cho pou rétounin Robion, Sélianiz minm pat konn sa-l 
ta bay pou fè konésans Anémiz. Oui, malgré-l pat konnin bèlmè-a, li 
té santi sé you bon moun. Li té anvi ouè ki moun ki té élvé kalité 
gason sa-a pou li. Sé vré oui, Libin té you bon mari oui pou Sélianiz. 
Dépi yo fi-n fè péròl nan kazèn, li pran anvlòp kòb la li poté-l bay ma- 
danm li. Sé Sélianiz ki té okipé tout bagay, sé liminm ki té konnin lè 
kaporal la té bézouin you bagay. Mè oui!... Libin té vi-n monté grad, 
kalité nèg débyin sa-a, tout komandan nan lamé-a té rinmin-l. 


You jou dimanch aprémidi, kaporal la pat désèvis. Li té kouché 
nan you ranmak anba ti pié sirouèl nan lakou-a. Sélianiz minm tap fè 
toualèt ti gason yo-a anba tonnèl la. Lè-l fi-n fè toualèt pitit la nèt, li 
kinbé pitit la nan bra-l épi-l di: 





-Libin -O!... Jodi-a map mandé ou you bagay!... Ou di ané sa-a fè 
toua zan dépi ou pa ouè Anémiz manman ou. Apa pito nou profité 
vakans la, nou ta minnin titonton ouè grann li? ... 


Lè Libin pran son kozé-a byin li fèmin liv la li tap li-a, li lévé chita 
SOU ranmak la, li réfléchi you ti moman epi-l di: 


-Sélianiz machè!... Ou konnin ou gin rézon. Sé chak toua zan oui 
Nou gin pou rénouvlé kontra nou nan gad la. Ané sa-a, kòm ou di, m- 
a kapab mandé you pèmi pou-m alé Robion épi lè-m rétounin m-ta 
"énouvlé kontra-m. 


Epi sé konsa Libin ranmasé madanm li ak ti pitit gason-l épi-l ré- 
tounin Robion vi-n ouè Anémiz manman-l. GAL. 


23 





























NE DE 
fd 


JÉ MWA 





e 
a 


EN 3 ki 
SAN 
an M 













































































YÉ T kè 
ZAM ONA FA ——— 
3, ga = 






































f As fe AA TA 
(Y? AZI 
A3 (fi k Fi 


AY li! ] 
4LLIEZ 


Co. 


«NS 


NS 





Dépi you 

nouvèl Be “One dat vouayaj la rivé, Libin té dégajé-l voyé 
Sélianiz épi Aonton DA tout moun nan Robion tap tann Libin, ` 
EN li/03t konn out tan jou-a tap proché, sé bat Anémiz ap 
pròp. Tout panno yo = e ai fè ankò. Li té fè réparé kay la byin 
A A AANNEN. Kant é blanchi ak lacho. Li té fè rékouvri kay ko- 
chanjé tout gòl yo sa ER. tonnèl rézin dévan pòt la minm, li té fè 
yo minm rotè. AW apel sa, li fè yo tayé tout kandélab lantiraj 
Ouè jan kay la fré. épi ou parèt byin louin, sé pou ou kontan 


Pou m 

oun yo . 

MA pat gi 

MiZ té minnin alé fib ka sou rout la, sé toua (3) zannimo Ané- 
ntré yo lavil la. Konsa lè yap rétounin, Libin 

té monté anro chéval ki té gin sèl la. Anémiz té monté ak titonton 
anro gro milèt li konn al fè maché-a. Sélianiz minm té pè zannimo 
sé sa-k fè-l té monté manman bourik konpè Dé té prété Anémiz la. 


Sé pa ti kras fèt moun Robion fè pou résévoua Libin, Koté yo pa- 
sé, moun sou dé (2) bò rout la ap vi-n di yo bonjou. Sa-k té konn Lij- 
bin té kontan ouè-l. Min sa-k pat ko konnin-l tap chaché ouè kalité 
bèl gason kòmè Anémiz té gingnin. Kanta pou Sélianiz minm, m-pa 
bézouin di nou jan-l té kontan fè konésans bèlmè-l. 


Libin té gin you gro moua dévan-l. Konsa li pat manké profité va- 
kans li. Sé chak jou li minnin Sélianiz fè promnad you lòt koté. 
Lè konsa, yo kité ti bébé-a ak grann épi yo pati pou kont yo. Soua 
yal bingnin Lasous osinon yal fè vizit lakay you zanmi. 


You jou, yo té ansanm ap bingnin Lasous, konsa Sélianiz di mari-l; 


-Libin-O!... ou konnin-m ta rinmin vi-n viv isit la!... Sé vré oui, 
m-rinmin karaktè Anémiz. M-pa ouè sa-k ta pou fè-m pa viv avè-l. 
Lòt jou ou pa konn sa-l di-m? «Si nou té vlé vi-n rété avè-m, mouin 
ta kité gro kay toua piès la pou nou. Mouin ta bati you lòt ti kay 
nan plas koté pak kochon yo.» 


Lè Libin tandé kozé-a, li rété you bon ti tan san-l pa janm di an- 
gnin. Apré sa li di: 


-Bon Sélianiz!... si nou vi-n isit la, ki sa na fè pou-n viv? ... 


Lè sa-a, Sélianiz té gin you pakèt kim savon nan tout figu-l. Li 
panché sou kouran dlo-a, li pran inpé dlo li rinsé fiqu-l épi-l réponn: 


-M-té palé sou sa ak Anémiz oui? ... Ou pa konn sa-l di-m: «Li di-m 
konsa, si ou té vlé kité gad la, min sa-l ta fè. Moun pa-l ki té ba ou 
Piston pou fè ou rantré nan gad la, ta kapab fè ou vi-n chèk séksion 
Robion. Konsa mouin minm, li ta kapab édé-m monté you kòmès 


kinkay!... 
ti Lè Libin pran son kozé-a byin, li mété you douèt arébò machouè-l, 
“Souké tèt li épi-l di konsa: ! 

“Fanm-O!... ala bèt rizèz!... nou gin tan maré kalité gro konplo sa- 

l e dèsin! Sa ou di-a ta bon oui, min kité-m réfléchi anvan-m ré 
a soutGon a 


ponn ou. 


Epi sé konsa Libin rétounin Robion kòm chèf séksion ansanm ak 


tout fanmi-l. 

Yo té déja gin you bon ti tan dépi yo tap bat nan rajé-a. Sélianiz té 
vi-n gin you ti fi ak you De A a Se W youn (3) pitit. Dé 
(2) pi gran timoun yo té déja lékòl. sé ti dènié-a asé ki té lakay tou- 
jou. Lè sa-a, sé pat tankou lè Libin té timoun non. Té gin you bèl 
lékòl riral nan Robion. Sé la tout timoun té lékòl. Sé té you bon ko- 
té oui. Timoun yo té aprann fè jadin, gadé zannimo an minm tan yap 
étidié lòt bagay nan liv. 


Si sé pat you brigandaj ki té pasé nan mòn lan, Libin ta kapab rété 
chèf séksion pou you bon ti tan ankò. Min vouala sa-k rivé: 


Té vi-n gin you istoua réjété ki té nan tout andéyò-a. Dépi ou tan- 
dé bann réjété-a pati, li rantré nan tout' lakou moun ap chaché batri 
ak ouanga pou krazé. Sé konsa bann lan alé rantré nan roufò you 
gro zotobré lavil la. Yo krazé mézi govi, plat marasa ak boutèy bingn 
yo té kapab jouinn. Lè kozé-a vi-n rivé nan zòrèy chèf, jéran bitasion 
an fè konnin sé soukè-d larozé yo minm ki té fè bann lan. Sé konsa 
yo tou kasé chèf séksion an. | 


GAN 


CHAPIT VII 


... a kann kapab rivé you moun, sé lè-l té gin you ti kòb ap 
oui! Lè yo Min épi ti kòb vi-n disparèt. Kanta pou se, sé vre 
jan déranjé an l kon tibin nan travay chèf séksion an, sa té you : 
DOU-l té apiy ae vv. Min Bon Dié fè-l té gin dé (2) bon moU 
té gin Anémiz a, a YOU bò té gin Sélianiz madanm li. Sou lòt A 
tit. Sé vré : e Médam sa yo té viv tankou manman si pi 
€ yo té rété nan Minm lakou, min yo chak té gin kòmès pa 

yo. Anémiz té vann viann kochon salé. Sélianiz minm té fè Libin ba 
ti you fou nan lakou-a. Konsa li té fè biskuit pou vann épi-l té déta- 
yé lòt ti kinkay: savon, rapadou, gaz pou limin lanp, alimèt. Lè sé- 
zon rékòt rivé, li té konn gin bèl mouchoua madras, chémizèt pou 
granmoun. Konsa tout lasint jounin té gin moun ap rantré soti nan 
lakou-a. Sé sa-k fè tou, jou grann pa la, Sélianiz minnin tout dé kò- 
mès yo. Jou sé liminm ki pa la, grann minnin tou dé. Chak lajan tou- 


— jou apa: lajan viann, lajan pin, lajan gaz. Chak lajan té nan you ti 
` bouèt apa. Sa pèmèt bon régléman fè bon zanmi. 


Lè médam yo ap travay konsa, piga nou kouè Libin minm chita 


1 nan you kouin ap graté santi non. Sé nèg ki bat kò-l anpil. Dépi ou 
— tandé pipirit chanté, nèg la kité kabann. Li toujou gin dé (2) toua (8) 
bèf pou-l tiré épi pou-l voyé lèt vann lavil. Gin you kalité abitan ki 

jouinn mouatié boutèy ronm lè yo tiré you bèf. Libin minm pat nan 
sa-a. Pi piti pou you bèf ba li, sé sis (6) sèt (7) boutèy lèt. Min tou li 


té bay tèt li traka pou sa. 


Malgré dlo-a té you ti jan louin, sé toua (3) foua pa jou li té fè zan- 
nimo yo bouè. 


Min sé pa travay sa-a asé Libin té fè, sé nèg ki pat ménajé kò-l nan 
travay jadin. Malgré li pat gin tè, li té toujou achté prétansion nan 
min moun nan vouazinaj la. Gin dé ané minm, sé jouk byin louin li 
té oblijé alé travay jadin. Paské sé koté sa yo li té jouinn tè. Soua sé 
Gouyavié, Fonbatis osinon Konnòl. Lè sa yo, sé jouk solèy kouché li 
té konn rétounin lakay. 


Sépasasèlman, Libin té fè dépo danré tou. Lè rékòt mayi, li té 
konn achté mayi-a pa makòn, li fè yo chéché nan solèy épi-l mété yo 
ak mayi jadin-l, li koké yo nan liann pou tann Avril, Mé Jin. 


Konsa, sé vré moun yo pat rich, min kay la pat janm manké an- 
gnin. Kanta pou timoun yo minm yo té jouinn tou sa yo bézouin. 
Apré yo té fi-n pran sétifika nan lékòl andéyò-a, yo té mété yo lékòl 
lavil. Pi gran ti gason an té déja ap fè katrièm nan Lisé Vinsan. Ti fi-a 
minm tap fè prémié ané brévè nan lékòl Indistriyèl. Sé dènié ti gason 
an asé ki té kontinué ap alé nan lékòl Robion an. 


Pou di lavérité, tout moun nan kay la té you ti jan égaré dévan ti- 
moun yo. Ni grann, ni manman, ni papa, yo té fè timoun yo kouè sé 
lékòl ki tout. Konsa timoun yo you ti jan méprizé tout travay kap 
fèt nan kay la. Nan lidé pa yo, yo té vi-n kouè sé moun sòt ki travay 
ak min yo. Lè yo té soti lavil vi-n fè vakans andéyò-a, yo té you ti 
jan kouè yo sipériè tout moun, paské yo savé. 


— Pou jan timoun yo té pasé you bon fèt Nouèl andéyò-a, yo pa tè 
janm konprann ané kap vini an tap minnin kalité déblozay sa-a. Sé 
vré, jou sèt (7) janvié sa-a, tout lékòl té louvri byin pròp: Dènié ti- 
moun té kontan pou rakonté jan yo té pasé vakans. Min dépi nan a: 
prémidi, dènié profésè suspann fè klas, yo tout rasanblé ansan" ap 
rakonté you nouvèl ki di: «Bagay gaté Pòtoprins! Sé vré oui, dènié 
lékòl té fèmin nan Pòtoprins. Sé sa-k fè nan démin matin vè dizè, VI 

n gin you gro kouri fèt nan maché-a. Sé pa ti bat jandam bat abitan 
K disa-a. Sa ou tandé-a, dènié lékòl fèmin pòt, tout profésè, tout é- 
lèv alé lakay yo. 


Lè Libin pran nouvèl bagay pa bon lavil la, li fè you désann vi-n 
ouè ki jan timoun yo yé. Lè-l rivé, li tandé gouvènman tonbé, lamé 
pran pouvoua. Lè sa-a, li pa fè ni dé ni toua, pasé-l pran tout timoun 
rétounin andéyò. 

Ané ou tandé militè té pran péyi-a sou kourant moua janvié-a, sé 
pa ti kras déblozay ki té gingnin. Lè sa-a nou ie ané édmi, nou 
pa kapab gin chèf. Nan tan sa-a, sé dépité YO Ki té konn nonmin pré- 
zidan an. Ou pa bézouin mandé, koté ou pasé, ou jouinn you nonm 
ap fè miti-n pou mandé abitan al inskri pou vi-n voté pou li. 


Sé konsa gran nèg lavil la ki zanmi ak Anémiz la, monté vi-n fè vi- 
sit Robion you dimanch matin. Lè-l rivé, li vi-n fè ladésant lakay Li- 


bin. 
Li té poté bonkou klérin ak sigarèt. Li té -vi-n ak you krazé kòb 
dégrinnin an ti monnin sinkant ak vin santi-m. 


Ou pa bézouin mandé, kou nouvèl la gayé Anémiz pa gin koté pou 
mété moun nan lakou-a. Madigra mélé ak bon mas, tout sanblé pou 
vi-n ouè sa-k gingnin. La minm tanbou marié anba tonnèl la épi chan- 
té gin tan kòmansé fèt sou kandida-a. 


Apré yo fi-n pasé tout moun you bon razad klérin, yo louvri pòch 
sigarèt épi chak moun jouinn pa-l. Lè sa-a Anémiz mandé pou yo fè 
silans, pou yo kapab tandé sa kandida-a gin pou di. 


Minm lè-a, kandida-a monté kanpé sou you chèz épi-l kòmansé di 
moun yo sa-l gin lidé fè pou Robion lèl monté dépité. Pou kòmansé 
lap fè gouvènman fè you bèl rout pou soti lavil vi-n isit. Apré sa-a, 
lap fè yo bati you gro kay pou fè maché, tankou sa lavil la. Ap gin 
koté pou abitan ki sòti louin kapab dòmi, ap gin tiyo pou moun bouè 
dlo, ap gin latri-n, ap gin koté pou machann chita. Moun papa bé- 
zouin blayi machandiz atè. Lè pèp la tandé kalité jan Robion pral 
chanjé, dènié moun di sé pou dépité sa-a yap voté. 


Apré sa, kandida-a rémèt Anémiz dé (2) paké san goud pou-l kapab 
fè moun voyé désann vi-n inskri lavil. 


Ou pa bézouin mandé kalité kontan Anémiz kontan. La minm, li 
pran tèt Libin, li fè-l konprann sé top top lap rétounin vi-n chèf sék- 
YOn, dépi se nèg li-a ki pasé. Kanta pou timoun yo minm, sé nan lé- 
kòl Pòtoprins lap voyé yo fi-n fè klas. 

La minm yo drésé plan batay yo: Anémiz ap rété andéyò-a pou 

nblé moun. Libin ap kondui yo minnin lavil pou fè yo pran kat 
Kan ti jinnom yo-a ki té déja an katrièm lisé ap alé jouinn kandida-a 
lavil pou éGetanmase kat. Paské Sa konnin sé pa Robion asé moun 
ap sòti vi-n inskri. Gin tout Léro Sinmak, tout Latibonit. Sé pou ré- 
yon sa-a, ti jinnòm lan tap si tèlman gin travay, li pa tap gin tan pou 
alé lékòl. Min pèsonn pa bézouin pè, dépi kandida-a pasé tout moun 
ap bon. 


Sé sa-k fè, lè ti lajan nèg la té bay la fini, Anémiz ak Libin mété 
tout ti kòb yo té gingnin nan fè éléksion. Yo vann bèf, yo kasé dépo 
manjé, yo dépansé lajan kòmès. 


Min pou di lavérité, gin you moun nan kay la ki pat dakò minm 
nan kozé-a, sé Sélianiz. Li té toujou ap di: 


-Mézanmi-O'!l... Sa-m ouè pou nou, Antoua-n nan gonmié pa ouè-l. 
Si pa malè pou nou kandida-a pa pasé, koté nap pran? ... 


Lè sa-a, yo tout di-l konsa: 
-Ou pa moun isit, sa ou konnin? ... 


-Kanta pou bon nap bon. Ou konnin long kou you ti zèl pis yo tap 
bon vré. Min vouala sa-k rivé-l you séminn avan éléksion fèt, Pòto- 
prins voyé rélé kandida-a. Pèsonn pa janm konnin sa yo di-l, ni sa yo 
pa di-l. Pasé rétounin-l rétounin, li fè tout moun konnin li rétiré kò-l 
nan batay. Min sa pa vlé di pou sa moun yo pap voté non, sèlman sé 
Jou vòt la pou-l fè yo konnin pou ki moun pou yo voté. 


Ou pa bézouin mandé ki kalité kou Libin pran. Maléré-a pat minm 


kapab kalkilé kantité lajan-l ki té rantré nan kozé éléksion sa-a. 


w Pani minm pat gin bouch pou palé. Dépi apré bagay sa-a, li pè- 

m té, nan kòmès. sé vré kandida-a té ba-l you ti kòb pou pèmèt 

li té W tie li té fè. Min-l té oblijé pran ti kòb la rémèt moun 

kochon = pré-l fi-n péyé dèt, li pat minm rété lajan pou-l achté you 
u-l travay. 

fanm sa pin minm, sé madanm li Sélianiz ki sové-l. Si sé pat bon 

gingnin, zafè-l té nan lari nèt. Lè madanm ouè jan ba- 

gay pa bon, li dégajé-l fè you vouayaj nan Nò. Rivé la, fanmi-l yo bat, 
yo dégajé yo mété you ti kòb nan min-l pou-l travay. Sé konsa li ré- 
tounin vi-n fè you ti trimay. 

Min nan tout moun yo, sé timoun yo ki té pèdi plis. Oui sé vré, a- 
pa ti dènié-a ki té kontinué ap alé kékòl andéyò-a, lòt dé (2) pi gran 
yo té kité lékòl nèt. Prémié ti gason an té déja fè you ané san-l paalé 
lékòl, konsa-l té pèdi plas li nan lisé-a. Pi gran ti fi-a minm pat minm 
gin you bon ti rad pou mété anro-l. 

Dépi apré kozé éléksion an, Libin té fè koua pou-l pat janm rétou 
nin fouré tèt li nan kalité dra konsa. Sé sa-k fè, pitipiti li tap rémonté 
kouran an ak madanm li. 


Anémiz té mouri, apré kozé sa-a, chagrin té touyé-l, pou kalité la- 
jan-l té pèdi, li té trò granmoun pou-l té rémonté kouran an. 


Dé (2) pi gran timoun yo té kité andéyò-a apré lanmò granmè-a. 
Pi gran ti gason an té jouinn travay nan you magazin. Sé nèg éléksion 
an ki té fè-l rantré nan ti djòb sa-a. Sé pat you gro travay non, min sa 
té pèmèt li viv. Lòt gran ti madmouazèl la minm té désann vi-n jou- 
inn madanm koté Anémiz té konn fè ladésant, lè-l té konn vi-n lavil. 
Madanm sa-a té fi-n granmoun, sé sa-k fè-l té bézouin you jinn moun 
pou té ba-l konkou nan fè rad pakoti pou vann. Sé konsa ti mad- 
mouazèl la té vi-n rété nan kay la. Li té fè tout kalité travay ki té gin 
pou fèt. Li té fè travay kay, li té roulé machi-n, li té kontrolé pakoti 
ak moun ki té pran machandiz pou vann nan maché. Min malgré 
tout kantité travay sa-a ki té sou kont li, li té pito viv lavil la pasé 
pou-l ta rétounin andéyò-a. 


Sé dènié ti gason an asé ki té tout nan kay la. Lòt gran timoun yo 
pat janm voyé nouvèl bay andéyò-a. Sé pou rézon sa-a kay la té vi-n 
tris. 

You jou, Sélianiz di Libin konsa: Pouki sa ou lagé kò ou konsa? - 


Ou pa ka mouri dèyè timoun yo. Ak Bon Dié, nou gin ti dènié-a, 
Sé pou-n bat avè-l pou-n ouè si-l papa sové. Sé lékòl ki gaté timoun 
yo: Sa pou-n fè, sé pou-n ouété ti tonton lékòl épi mété-l nan travay . 


Sé konsa, Libin tou rétiré dènié pitit li-a lékòl épi-l mété-l nan tra- 
vay di. Chak jou, dépi ou tandé pipirit chanté, yo lévé ansanm, yo Sé 
lé bèt yo épi yalé nan jadin. Sé konsa, piti piti Livin vi-n konmansé 
ap réprann pié. 


Sélianiz minm sou bò pa-l pat manké dégajé-l nan kòmès viann sa 
Chon Anémiz té kité-a. Dépi bèlmè-a té mouri-a, li té sispann vie Ja 
Mès kinkay li tap fè-a. Li té pran tout ti kòb li té soti nan Nò-a li té 


“muré-lnan kòmèsviann. Konsa piti piti kay la té vi-n you ti jan pi 
anfòm, 

Lè Libin ouè bagay you ti jan ap maché, li vi-n réprann trafik li té 
konn fè lontan an. Li.vi-n réprann trafik kafé-a. Ak ti kòb li té pran 
nan min gro éspékilatè yo, li té pronminnin achté kafé sériz nan min 
abitan yo. Apré sa li té fè yo chéché, li té pilé yo épi-l té révann ak 
moun yo ki té ba-l lajan an. Sé pa tout tan trafik la bon non. Min lè 
ou tandé gin anpil kafé, ou kapab éspéré fè you bon bénéfis. Sé ré 
zon sa-a ki fè Libin té toujou ap sivéyé lè-l ouè branch kafé yo koulé 
ba ak sériz pou-l rantré pi fon nan trafik la. Sé sa-k fè pou jan-l té 
ouè kafé yo donnin ané sa-a, li té konnin afè-l tap bon. 

Jou sa-a, li té fèk soti fè tiraj lajan nan min éspékilatè yo. Kou-l ri- 
vé lakay, konsa lapli konmansé tonbé. Sé vré dépi granm matin solèy 
la té bouché jé-l. Min Libin té kouè sé you lapli tankou tout lapli. 
Pèsonn pat konprann nan ki kalité tèt chajé yo ta pral tonbé. Nan 
démin matin, pasé pou lapli-a rété li rédoublé pi rèd. Rivé sou kouran 
midi, tan an vi-n fèmin tou noua tankou si-l té asouè. La minm lapli 
konmansé tonbé. Lapli tonbé san rété pou jouk asouè. Lè asouè vi-n 
rivé, sé lè sa-a, lapli di lap tonbé. Dépi ou tandé-a, lakou-a pa gin koté 
pou kinbé dlo ankò. Dlo-a si tèlman anpil, li monté kouvri tout ti gla- 
si ki dévan pòt la. Sé andédan kay, tout moun oblijé rantré. Pandan 
yo chita, konsa yo santi pié yo nan dlo. Lè yo gadé yo tout sézi ouè 
dlo plin kay la. La minm, yougro van konmansé souflé, lapli ap tonbé 
Dènié pié boua nan lakou-a konmansé tòdié, branch ap kasé voyé 
tout koté. Pandan yo tout chita andédan kay la, yo tandé bri kochon 
an ap rélé nan pak la tankou si ou ta di sé touyé yap touyé-l. Libin ta 
byin rinmin soti alé ouè sa-l gingnin. Min Sélianiz di-l pa fè sa. Epi 
tou, gaz nan lanp la té fini, sé nan fè noua yo té yé. Sé pa ti pè yo té 
pè. Pou kalité jan yo tandé van an ap rélé, sé tankou si ou ta di chin 
ki ouè révénan. 

Oui, lapli fè dé (2) jou dé (2) nouit ap tonbé san rété. Dépi sou 
grann igrann, sé prémié foua yo té ouè kalité kalamité sa-a tonbé sou 
Robion. Dènié sériz kafé té pèdi na lavalas. Dènié kochon, bèf ak 
kabrit té pèdi nan kouran dlo. Pi fò kay nan péyi-a té krazé. 


Apré kèk jou, moun ki té rési jouinn chémin pou pasé désann lavil, 
rétounin ak mové nouvèl. Yo di konsa sé sou tout péyi-a nèt kalami- 
té sa-a tonbé. Kanta pou nan Sid minm, pa gin koté pou antéré ka- 
dav. Sé you siklòn. Yo rélé-l Azèl sé li ki fè kalité déga sa-a. Alè 

— Mézanmi!... m-ta mèt vlé di nou ki kalité sitirasion siklòn Azèl té 
“kité nan péyi-a, nou pap janm vlé kouè sé vré. Sé tout moun nèt ki té 
“Nan ka. Kanta Libin minm, pat gin bouch pou palé. Nou sonjé m-tap 
“di nou msié té fèk tiré you kòb jou mové tan an konmansé-a. Mézi 
“kòb la pasé nèt nan min maléré-a. Bagay ki pi rèd, pat gin you ti 
“grinn kafé ki ta. pou pèmèt li fè you roulman nan kòmès la. Sou bò 
“madanm minm, sé min nan machouè. Dènié kochon nan rajé-a té 
4 Ouri. Youn youn ki té rési sové, gro machann griyo lavil yo pa bay 
“an pou fè jis pri. Sé konsa minm ti lajan Sélianiz té konn roulé-a pa- 
Sé tou. Pou di ou lavérité, sé dépi lè sa-a ou kapab di Libin rantré nan 
PINpingnin, nan boukannin dlo. 

Lèsa-a, nèg la maron lavil la nèt. Li fè you dènié rasanblé, mézi sa- 
l té kapab jouinn, li pasé pa mòn, li téri jouk Matino bò Lachapèl. Ri- 
vé la, li maré you ti ké kòb épi-l achté latangnin. Tounin-l tounin, li 
mété ni madanm, ni dènié ti konpè-a nan trésé latangnin pou fè sak 
pay ak atè miyò. Oui sé konsa Libin té rési kinbé ak moun li yo pou 
grangou pat touyé yo andéyò-a. 


You jou aprémidi, tout fanmi an té chita anba tonnèl kuizi-n lan ap 
travay. Lè sa-a, solèy té you ti jan vlé pral kouché. Tégin anpil abi 
tan ap pasé sou gran chémin an. Yo té soti fè maché lavil Sinmak. 
Pandan Libin tap koud you makout yo té rékòmandé-l, konsa konpè- 
iki té soti lavil la vi-n rivé. 


Lè sa-a, Libin fè ti jinnòm lan ba-l you chèz épi san-l pa sispann tra- 
vay li, li di konsa: 


-Konpè Dié-O!... kouman sitirasion an yé sou bò pa ou?... 


Konpè Dié minm pran san-l, li posé ralfò ki té pandié nan do-l la a- 
tè. Li chita you ti jan antravè sou chèz la épi-l réponn: 


Ak Bon Dié, sa pa pi mal non. M-té fè you désann bò lavil la. M- 
konnin ou sé nèg ki fimin rèd, min m-té poté kèk fèy tabak mannòk 
pou ou. 


La minm, konpè Dié rémèt jinnòm lan tabak la pou-l alé dépozé 
andédan kay. Li vansé chèz la bò koté Libin an, li panché kò-l épi-l 
di: 


Konpè Libin-O!... bagay gaté oui lavil la. Yo di sé lamé ki pran 
pouvoua. Ou pa rémaké jan tout abitan rétounin byin bonè. Lavil la 
kayé ak jandanm. Dépi asouè rivé, moun pa sikilé nan lari. 


Lè Libin tandé gro kozé sa-a, li sispann travay, li mété you min nan 
Mmachouè-l épi-l di: 


-Konpè Dié-O!... Zafè gran nèg pa régadé nou non. Min pou jan ba- 

gay la ap vini an, ou kouè maléré ap kapab monté chodiè? ... 

Oui sé vré, Libin té gin rézon, bagay la té vi-n pi tchiak andéyò-a. 

Ou pa bézouin mandé, abitan pat minm gin lajan pou yo manjé, alé 

ouè pou achté atè miyò. Sé sa-k fè plis Libin té travay, sé plis sitir 
sion an té mangonnin. a 


Sé vré, gin anpil nèg andéyò-a ki tap dégajé yo ak kozé éleksion 
Sé chak séminn you lòt kandida té parèt. Pou prézidan minm, sé sa 
palé. Anvan ou gin tan aprann non youn, ou tandé sé you lòt ki MOu- 
té. Min provèb la di konsa. «Chat chodé nan dlo cho, kou-l ouè dlo 
frèt li kouri.» Sé konsa, dépi Libin té chodé prémié foua-a, li té pè 
rétounin nan kozé éléksion. 


Min pou di vré, Libin pat janm kouè you jou li ta kapab régrèt sa-l 
té fè-a. Nan lidé pa-l, li té kouè-l té lib fè sa-l vlé. Li té kouè, si-l pat 
pran pozision pou pèsonn, sé sa-k ta pi bon. 


Gin you provèb kréyòl ki di: 


«Bay kou blié, poté mak sonjé.» Libin té fi-n blié tout vié istoua 
ki té pasé dépi lè-l té chèf séksion. Li té bliyé tout moun ki té pasé 
nan pikèt dévan pòt li pou vòlò kabrit. Min moun sa yo pat janm bli- 
yé. Sé tann yo tap tann jou pa yo rivé pou pran révanj yo. 


Sé sa-k fè jou éléksion an, anpil nan yo-tap sivéyé pou ouè ki moun 
kap désann lavil al voté. Dépi you moun té rété chita lakay li jou sa-a 
Sé bon-l pat bon. 


Provèb la di: «Si-m té konnin toujou dèyè!» Paské Libin pa fè 
you pa jou dimanch sa-a, sé lanmò sèl ki pral sové-l anba malè. 


ma 

CHAPIT XIi 





Jou mèkrédi sa-a, Tonton Libin pat fè you pa karé. Dépi granm ti 
matin li té lévé byin bonè pou-l té kapab fi-n paré kèk fopanno pou 
voyé vann nan maché-a. Sé konsa, lè solèy konmansé ap monté nan 
sièl la, li rémèt Sélianiz toua fopanno. Konsa la vann yo chak pou 
toua goudin épi la jouinn lajan pou fè you ti provision pou kay la. Sé 
pou-l achté luil, savon, gaz, tabak épi lòt ti bagay kay la bézouin. 


Rivé nan maché-a, Sélianiz fè pi bon zafè pasé-l té kouè. Li vann 
chak fopanno pou you pias vin kòb. Konsa li té gin you bon ti krazé 
kòb pou tèt pa-l. Sé pa ti kontan malérèz la té kontan ti lajan sa-a ki 
vi-n anplus nan min li. Pou konmansé, li achté you bèl mouchoua 

foula pou you plas. Ak rès kòb la, 


a, an: é pen 
on ti manjé pou Libin. té bagay pou-l alé fè 


you b 

Sé konsa, pandan lap maché ouè sa-k gin POU Vann nan maché-a. |i 
rankontré ak you ti gason ki poté you ti koui kribich pou-l ÈÈ 
minm, li tanmin machandé, fè jis pri ak ti gason an. Ralé minnin ka : 
yo vi-n tonbé dakò sou pri vinsink kòb pou koui kribich la. X 


Min pandan Sélianiz tap diskité pri ak ti gason an, Li pat ouè té 
gin you gro fanm roujat vi-n kanpé bò koté-l té yé-a. Sé vré oui, té 
gin you fanm vi-n kanpé nan do Sélianiz la. Li té rété kanpé ap gadé 
pou ouè si ti gason an ta bay Sélianiz tout koui kribich la pou ti krazé 
kòb sa-a. Sé you chèf oui madanm lan té yé, min Sélianiz pat konn 
sa. Madanm lan minm pat pou kont li non. Li té gin dé sékrétè ap 
maché dèyè- do-l. Yo chak té gin you révolvè nan rin yo, you gro cha- 
plèt ak you bèl rigouaz nan min yo. Koté madanm lan té fè, yo té fè 
dèyè-l. Sé sa-k fè, lè madanm lan té kanpé ap kouté Sélianiz fè pri 
koui kribich la, dé sékrétè yo té la tou. Sé konsa, madanm lan pro- 
ché pi pré, li pousé Sélianiz ak bra-l épi-l di ti gason an: 

-Mété kribich yo la-a pou mouin. 

Lè Sélianiz santi bra moun lan ap pousé-l, li viré tèt gadé pou-l ouè 
ki moun sa-a. Lè-l tandé sa madanm lan di ti gason an, li réponn: 


-Ou pa ta kapab soti byin louin pou vi-n pran kribich la... Sé mouin 
Minm ki fè pri, sé mouin ki pou achté-l. 


Lè sa-a madanm lan di Sélianiz konsa: 


-Ou gin lè pa ouè ak ki moun ouap palé la-a. Ou pa konnin sè 
Mouin minm ki kòmandé isit la!... 


Sa ou tandé-a, madanm lan fè dé sékrétè yo you sign... La minm 
Chaplèt ak rigouaz konmansé tonbé sou malérèz la. Anvan ti madan- 
M bat jé, Sélianiz gin tan bingnin nan san. Dènié provizion ton 
“ou li tounin rangnon. Lè yo kondui-l minnin nan pòs la, gin y 
Man chèf yo ki di konsa: 


bé, rad 
oun 


Zin A lè A. minm, sé mové 
Apa Sélianiz fanm Libin an sa. Sé pou-n té touyé 


Jé moun Sa yo yé. 

Sé konsa Sélianiz trouvé li nan pòs. 


Sé jouk byin ta lè solèy fi-n kouché, you vouazinaj glisé kò-l nan fè 
noua-a vi-n manyè bay Libin kozé-a. Lè Libin tandé sa, li pati tankou 
you moun fou alé nan pòs la. Rivé la, mésié ak révolvè yo di-l konsa: 


-Madanm ou nan ka oui! Li manké chèf la réspè. Sé sa-k fè chèf la 
di sé pou-l péyé sinkant goud amand anvan ya kité-l soti. 


Lè Libin tandé sa, li pa di angnin, pasé-l dérapé dèyè you sinkant 
pias. 


Bon Dié fè sé pa tout moun nan katié-a ki té rayi yo. Pou di lavé- 
rité, pi fò moun té rinmin Libin, Sé sa-k fè, nan démin gin anpil 
moun ki voyé ti kòb prété-l anba chal. Konsa konsa vè midi li rési 
sanblé lajan an, li poté-l bay, épi-l rétounin ak Sélianiz. 


Lè yap rétounin, yo jouinn chémin an blanch. Pa gin you moun 
parèt tèt pou di yo bonjou. Minm moun ki té prété yo ti kòb té ralé 


Lè yap rétounin, yo jouinn chémin an blanch. Pa gin you moun 
parèt tèt pou di yo bonjou. Minm moun ki té prété yo ti kòb té ralé 
pòt fèmin lè yap pasé. 


Rivé lakay, Libin chofé dlo, li fè toualèt madanm lan. Li pran dè- 
nié vin kòb ki té sou étajè-a li voyé ti gason-l lan alé achté inpé luil 
maskréti. Li chofé luil la ti kras épi-l froté tout kò malèrèz la ak luil. 
Pandan lap friksionnin madanm lan, li di konsa: 


-Sélianiz-O!... pa pito-m dégajé-m voyé ou ansanm ak pitit ou ouè 
moun ou yo nan NÒ? ... 

CHAPIT XII| 

Provèb la di: «Kò sé zèb, la pousé ankò.» Ou konnin sé Wii SI 
minn lan pat ko bout, Sélianiz té réfè nèt. Min malgré sa pou po 
Sispann fè tèt li travay pou ouè koté-l ta baré ak you lajan. den 
li pat rivé fè Sélianiz alé Otrou, li pa tap janm kapab MÈ bourik li- 
lè bout pou bout li pa ka jouinn kòb, li vi-n fè lidé vann meta. 
a. Sévré, zannimo-a té itil li. Min li té pito défèt li pasé p 


Sélianiz pran you lòt jé baton. Ji ON 
VI SE 
Sé konsa Libin vann mal bourik la pou Kateyin gan 


i itit gason yo-a 
“aa, li dégajé-l fè madanm lan pati ansanm ak dènié pitit g 


ité pati kité n, li vi-n gin you 
Lè Sélianiz ouè sé tout bon lap oblijé pati kité Libin, 
£ Séré ki pa janm kité-l. 

Ti tonton minm pat fi-n trò konprann. Sa té fè-l plèzi ouè jan pa- 
pa-l achté chémiz, pantalon ak sapat nèf pou li. Sé vré oui, maléré-a 
achté rad nèf pou moun yo. 


Lè jou-a rivé pou moun yo pati, Libin désann lavil ak yo, dépi 
granmti matin. Li fè madanm lan ak pitit la maché dèyè ak malèt la 
sou tèt li. Konsa lè yo rivé nan tout maché-a, koté kamion konn pa- 
sé-a, timoun té fèk tanmin pral lékòl. Sé sa-k fè yo té rété tann you 
bon moman, anvan kamion Okap yo vi-n rivé. 


Min lè kamion an rivé, bèf chinn yo pa bay malérèz la you ti tan 
pou-l di Libin orévoua. Pasé yo pran malèt la ak you ti panié-l té po- 
té, yo voyé yo anro kapòt la. Yo fè-l chita ak Ti tonton anro-l, épi la 
minm yo di: «Ba li boua chofè! pié-l pèdi tè...» 


Sé konsa Libin ralé you mouchoua foula rouj ki té nan pòch li, li 
siyé kèk grinn souè ki tap koulé sou figi-l. Pandan kamion an ap fè 
koub la pou-l disparèt, li ouè min Sélianiz ap fè-l babay. 


Anvan maléré-a pran chémin pou rétounin lakay, li fè you pirouèt 
lavil la pou manyè pran nouvèl lòt timoun yo. 


Pou kòmansé, li fè you pasé bò magazin koté prémié pitit gason-l 
lan tap travay la. Rivé la, li tou sézi ouè tout pòt magazin an fèmin. 


Sou galéri-a, li ouè you bòs fèblantié kap fè récho. Lò-l mandé nèg 
la pou mèt magazin an, nèg la di konsa: 


-Ou gin lè fou tonton sa-a? ... Séjodi yo kouri ak mèt magazin sa-a 
Pèsonn pa konn koté-l yé. Sèlman jinn nonm ki tap travay ak li-a té 
gin tan chapé kò-l. Gin moun ki di sé Naso li yé koulyé-a. 


Lè Libin tandé kozé-a, li chapé kò-l tou dousman. Sé lè-l rivé lakay 
madanm koté pitit fi-l la tap travay la, sé lè sa-a li rékonèt li. Lè ma- 
danm lan ouè jan nèg la té dékonpozé, li fè chofé inpé kafé poté bay 
tonton an. Sa té pèmèt nèg la pran you souf anvan-l pran dènié kou-a 


Oui, Libin ta pral résévoua you dènié sézisman. 
Apré madanm lan fi-n ba-l bouè kafé-a li fè-l rantré nan chanm, ko- 


42 





té-1 kapab palé alèz pou pèsonn pa tandé. 


Lè-l fi-n kontr L . 
WE k 
pòt fèmin, li di Libin konsa: lé si tout 


-Qu ouè nan ki kalité tèt chajé madmouazèl Ou-a mété-m? ... Min 
sé pa fòt li non, kité-m di ou!... Dépi kèk jou, gin you gro chèf nan 
katié-a ki dèyè pitit la. Chak foua pitit la ap pasé nan lari-a, li di kon- 
Ca. 


«A la you kòmè ki an fòm papa! M-ta rinmin di you kozé ak li...» 
Séminn pasé-a, li maché tou karé vi-n jouk andédan salon, li vi-n fè 
madmouazèl la konnin lap vi-n chaché-l asouè pou minnin-l nan bal. 
Madmouazèl la mété-l nan plas li. Li fè-l konprann sa-l kouè-a sé pa 
sa. Chèf la minm mové épi lè lap désann galéri-a, li di konsa: « Kanta 
pou péyé, map fè ou péyé sa chè!...» Tandé madmouazèl la tandé 
kozé-a, li ranmasé tout zafè-l, li mété yo nan you sak épi-l tou pati 
alé kaché Pòtoprins. 


Lè Libin tandé zin sa-a, laparòl li koupé nèt. Min pou souf li ka- 
pab rétounin, madanm lan di konsa: 


-Ou pa bézouin pran tròp lapinn non, lòt jou gin you moun ki té 
rankontré-l laba-a. Moun lan di-m li jouinn you bon travay. 


Lanjélis tap sonnin lè Libin pran pòtay Pivè ap rétounin lakay li. 


Epi sé konsa, dépi jou sa-a Libin lagé nan lavi-a: «tankou yéyé té 
yé. 


GAN 


« 
é 

CHAPIT X1IV 

po 


li 

Lè malè konsa tonbé sou you nonm tout tan-l pa ouè fin ou, li pap 
rété. Kanta pou sa, malè pat pran vakans minm ak Libin, Sé soti nan 
youn, tonbé nan you lòt. 


Andéyò, moun bati kay ninpòt ki jan. Dépi you jinn moun rivé 
nan laj pou-l fè pozision, fanmi-l ba-l you ti kal tè, jis kont pou-l mon- 
té you kay, konsa tè koté kay la bati-a pa gin papié. Sé you sèl papié 
tè ki garanti tout bitasion an. 


Sé Nan sitirasion sa-a Libin té tonbé. Papié tè ki té garanti anplas- 
man koté kay li té bati-a pat nan min-l. Sé nan min pitit you kouzin 
papa-l papié-a té yé. Jinonm sa-a té kité andéyò dépi lontan, sé fondé 
pouvoua-l té yé. Pèsonn lavil la pat konnin moun ki koté-l yé. 


AL. 





sé konsa, you jou lundi matin, nèg la débaké andéyò-a ak tout 
antè-l, fi vi-n fèmin périmèt bitasion gran gran papa-l té kité pou i 
Lè yo rivé pou kouri chinn sou anplasman koté kay Libin té bati-a, 
Libin vi-n pou mété opozision. Lè sa-a makout roulé maléré-a anba 
chaplèt épi fondé pouvoua-a fè fèmin-l nan prizon. 


Pou di lavérité, .Libin pa minm konnin konbé tan-l fè nan prizon 
an. Pasé you jou aprémidi, li chita konsa, épi-l ouè you gran chèf vi- 
n fè vizit prizon an. Lè chèf la rivé bò koté-l té yé-a, li lévé kanpé. 
Chèf pozé-l kèk késion épi-l di gad ki té avè-l la: 


-Démin matin ou mèt lagé nonm sa-a. Sé konsa Libin trouvé-l nan 
lari-a san-l pa minm konn koté pou-l mété tèt li. 


Bout pou bout, misié kasé chaviré sou mòn Gouyavié. Lè-l rivé, li 
tou sézi ouè té gin you bèl kay bati nan pozision koté-l té rété-a. Li 
rankontré ak you jinn ti pitit ki té soti nan dlo, li mandé-l ki moun ki 
rété nan bèl kay sa-a? Ti pitit la di-l konsa: 


-Sé you gran nèg lavil ki konn vi-n ansanm ak you bann lòt moun 
nan kay la. Min sé lé vandrédi, samdi ak dimanch asé yo vini, sé sa-k 
fè pandan rès séminn lan, kay la fèmin, sé you jéran ki rété nan la- 
kou-a. 


Lè Libin tandé kozé-a, li pasé chémin-l douat épi rivé anba gro pié 
Mapou ki nan kalfou-a, li tou chita nan mouda mapou-a pou-l pran 
You ti pòz. Lè sa-a lékòl té fèk ap lagé. Tout élèv yo tap vi-n achté 
kann kalé nan min you granmoun yo té rélé Bòs Dò. Sé sa-k fè lè Li- 
bin té fèk vini, Bòs Dò pat minm ouè-l. Sé jouk byin ta msié voyé jé 
l épi ouè tonton an ap kabicha. Lèsa-a, li proché épi-l di: 


“Apa kaporal Libin sa? .... Minm lè-a, Libin pantan, li louvri jé-l é 
Pi-l réponn. Min oui Bòs Dò. Sé mouin minm oui... Sé jodi-a m-lagé 
Mi non Prizon, m-té vi-n ouè kouman péyi-a yé... Lè sa-a Bòs Dò pa 
ciangnin. Li pran chapo-l li mangnè pousé inpé fatra épi-l tou chita 
Pe pasi. Mapou-a bò koté Libin an. Li mété you min nan machouè- 

ES] W 
p mandé pou ou oui nan katié- 


“Lang ' 
“e pasé-a, té gin you moun vi-n a : 
3 pi jouinn. Li té poté you lèt pou 


é j : Ok atè. 
MOUin minm yo té minnin-l vi-n 

ou. Min pèsonn pat vlé pran lèt la. Sé pa fòt nou non, nou pat konn 
koté ou yé. Min li té di nou sa-k té gin nan lèt la oui!... Li té di nou, 
Sélianiz té voyé di ou, si ou ta kapab dégajé ou voyé chaché-l, An- 
gnin pat bon nan Nò-a. Tout moun li yo té fi-n nan malsité. Lapli pa 
tonbé, jadin pa donnin, dènié zannimo fi-n mouri!... Lè sa-a, m-té di-l 
di Sélianiz ki kalité malè ki té rivé ou. Yo té sézi kay la épi yo té mé- 
té ou nan prizon. 


Lè Bòs Dò fi-n palé li voyé jé-l épi-l ouè dlo ap koulé sou figu Li- 
bin. Lè-l ouè sa, li pozé you min'sou zépòl Tonton an épi-l di: 


-Sé pou ou pran kouraj Bon Dié va édé ou rémonté kouran an. Si 
ou pa gin koté pou ou dòmi, ma minnnin ou alé dòmi avè-m..`Sé mouin 
minm ki réskonsab lakou Légliz la. Pastè-a ban-m you gro piès kay 
pou-m dòmi pou kont mouin. Kité-m fi-n ranmasé ti res kann ki rété- 
a, ma minnin ou avè-m. | 


Epi sé konsa Libin ak Bòs Dò vi-n tounin dé (2) dégoudin nan you 
papié goud. Oui, dé (2) tonton.sa yo té pézé kafé yo nan minm ba- 
lans. Sé vré yo pat gin angnin nan lavi-a..Min malgré mizè, yo té mété 
tèt ansanm pou yo bat. 


Bòs Dò té fè Libin jouinn you ti krazé kòb prété, pou-l achté maté- 
rio. Li té fè-l jouinn you ti koté anba mapou-a. Sé konsa Libin vi-n 
mouté travay fè tètié pit pou vann ak abitan kap pasé nan kalfou-a. 


GAN 


CHAPIT XV 


Mézanmi, lavi maléré sé mistè. Chak jou dépi prémié chan kòk, Li- 
bin kanpé sou pié-l. Li gin pou-l balé tout lakou Légliz la nèt. Li Sam 
blé tout fatra-a anba gro pié kénèp la, épi-l boulé yo. Fini-l fini a 
pran kalbas l-al chaché dlo. Rétounin li rétounin, li ranmasé pakèt 
matério li, épi l-al chita anba mapou-a pou-l travay. Sé pa tètié ase 

non li té fè. Li té konn fè sang ak fo panno tou. Min bagay sa yo, sé 
sou kòmand li té fè yo. Li pat janm vlé fè yo mété la, paské-l di yo 
pa vlé péyé-l pri kouraj li. Sé la anba pié Mapou-a li pasé tout jou- 
nin-l. Séjouk lè labri-n ap fi-n tonbé, sé lè sa-a, li ranmasé halfò li an- 
Sanm ak matério épi machandiz ki pa vann. Li mété yo anba bra-l épi 
li rétounin vi-n nan lakou-a. Sé lè sa-a li mouté chodiè-l. Jou mouin 
pa mouté chodiè, li pa janm pa kité you moso manjé pou mouin. Fi- 
Ni-l fi-n manjé, li mouté kabann li. La minm li konmansé palé pou 
Kont li nan dòmi. Sé tout tan lap nonmin non Sélianiz ak timoun yo. 

èkonsa li palé ak yo tankou si yo té la bò kabann lan. Li té toujou 
Mété nan lidé-l pou-l alé nan Nò ouè madanm lan. Li pat louin alé 
"ON, paské ti kòb la té déja rivé katrévin (80) pias. Sé nan min n 
FAM, ébénis la, lajan an té yé. Sé lè Libin mouri-a, m-konnin l té gin 
"out lajan Sa-a. Sé lajan sa-a ki sèvi pou fè lantèman an. Bòs Iram 
fa SOUasant (60) pias nan lajan an pou-l fè you sèkèy. Rès lajan an, 


li 'émèt Mouin li. 

Mouin pou kont pa-m, m-mété dis (10) pias anro-l. Sé konsa m. 
achté sik, kafé épi jinjanm pou fè té. Sé pou moun pa vi-n fè éskan. 
dal nan lakou légliz la, ki fè-m pito vi-n fè véyé-a nan lakou bòs Iram 
lan. Sé pa you bank vakabon map mouté. M-pa gin kòb pou-m ach- 
té klérin bay jinn gason boue. 

Lè sa-a, gin youn nan jinn gason yo ki di-l konsa: 

“Bon lapè, kalité véyé sa yo sé frè ak sè ki pou vi-n édé ou kinbé rèl 
la. Koté ou janm tandé véyé pa gin gròg. 

Anvan Bòs Dò gin tan réponn, you lòt jinn gason di konsa: 


-Monchè pa di bagay konsa non, sa pa fè kè ou fè ou mal pou-ouè 
tout kalité mati you maléré kapab pasé sou tè-a. Mouin pou kont 
pa-m, chak jou-m pasé anba mapou-a  m-ouè tonton an ap travay. 
Min moun pat janm kouè sé kalité moun sa-a li té yé. Séminn pasé-a 
li tap travay nan kalfou-a. 

Lè sa-a, Bòs Dò di: 

-Mé oui! sé samdi soua gro lapli-a mouyé-l. Sé moun ki pa janm 
kité frédi pran-l. Min jou sa-a, lapli-a vini san pèsonn pat ouè-l paré. 
Sé sa-k fè granmoun lan pat gin tan ranmasé zafè-l. Kòm lapli-a mou- 
vé-l jouk nan zo. Nan dimanch matin, lè-m ouè-l pa lévé, mouin man- 
dé-l sa-l gingnin. Sé lè sa-a li di-m li gin lafièv épi-l santi you doulè 
nan tout kò-l. M-té fè lidé désann li lopital. Min-l pa ka maché. Fòk 
sé sou branka m-ta poté-l désann? ... Koulyé-a koté pou ou jouinn 
moun vi-n ba ou konkou pou désann mòn lan!... M-tébouyité mon 
bin bata ak fèy boua chinn ba-l bouè. Min maladi-a té gin tan pran 
dévan. Maléré-a fè tout nuit ayè-a ap rélé Sélianiz. Matin an, dépi so- 
lèy lévé, li pa janm palé pasé lap plinn. Sou kouran midi, m-poté you ` 
ti labouyi fari-n mayi pou li. Sé lè sa-a m-tou sézi ouè-l mouri. 






-n lan 


Kou Bòs Dò sispann palé konsa kòk konmansé chanté. Lali sa 
utèl 


minm té dénié katié, sé sa-k fè sé you moso asé ki té parèt so 

mòn lan. 
C p c en . en 16 al 8 
OO !ram minm tap fi-n klouré sèkèy la nan limiè you vié fann j 
Sé konsa: | 
«Ouè pa ouè, lantè ; GS 
pa ouè, lantèman tonton Libin pou katrè». a 

